open-index/open-wikipedia-markdown huggingface dataset:
Farmos

**Farmos Oy** oli suomalainen kemianteollisuuden yritys, joka tuotti ja markkinoi pesu-, puhdistus- ja hygieniatuotteita, lääkkeitä ja diagnostiikkatuotteita sekä maatalouskemikaaleja. Sen osake noteerattiin Helsingin pörssin päälistalla 1979–1990.

Yhtiö perustettiin vuonna 1953. Sen tehtaat ovat Turun Kärsämäessä tiloissa, joissa toimi Oy Tolfvan Ab:n pommitehdas sotavuosina 1939–1945 ja metallipaja 1945–1950. Tehtaita oli myöhemmin myös Helsingissä, Oulussa, Tarvasjoella ja Tyrnävällä. Farmoksella oli tytäryhtiöt Venäjällä, Virossa, Latviassa ja Liettuassa. Tunnettuja Farmoksen tuotemerkkejä olivat Serto, Erisan, Linna ja Erioil.

Farmos aloitti toimintansa eläinlääkkeiden tuottajana nimellä Lääke Oy vuonna 1946. Vuonna 1958 sen nimeksi tuli Farmos Oy, vuonna 1975 Farmos-Yhtymä Oy. Se toimi myös lääketeollisuudessa uuden Lääke Oy -nimisen tytäryhtiön myötä.

Farmos teki yrityskauppojen kautta ison kierroksen suomalaisessa kemianteollisuudessa kahdenkymmenen vuoden aikana. Ennen vuotta 1987 yhtiöllä oli yli 6&nbsp;000 osakkeenomistajaa, joista monet olivat yhteyksissä Osuuspankkeihin. 1980-luvun lopulla Orion Oy osti suuren osan Farmoksen osakkeista. Farmoksen kulutustavarat-yksikkö liitettiin Noiro Oy:öön vuonna 1991. Samoihin aikoihin Cultor osti Farmoksen 
maatalousryhmän. Sijoitusyhtiö Capman osti Noiron ja sen mukana Farmoksen Orionilta vuonna 2003, ja muutti sen nimeksi Lumene Oy. Farmos irtaantui Lumenesta vuonna 2008. Tuolloin sen pääomistajiksi tulivat Capmanin ja Langholm Capital LLP:n hallinnoimat rahastot, jotka myös jatkoivat Lumenen pääomistajina. 

KiiltoClean osti lokakuussa 2010 CapMan Oyj:ltä Farmos Oy:n koko osakekannan, ja seuraavan talven aikana Farmoksen toiminnot yhdistettiin KiiltoCleaniin.

Konsernin pääjohtaja oli Teppo Korte 1964–1983. Sten-Olof Hansén oli toimitusjohtaja ja pääjohtaja 1984-1990.

## Toimialoja ja tuotteita
Farmoksen kulutustavararyhmä valmisti ja markkinoi 1970-luvun keskivaiheilla muun muassa Visko-pyykinpesuainetta ja Kastehelmi-shampoota. Suurkuluttajaosasto teki pesu- ja puhdistusaineita ammattikäyttöön. Vuonna 1980 Farmos osti turkulaisen Suomen Hygieniatuotanto Oy:n, joka valmisti Veitikka-vauvanvaippoja ja Samettiset-terveyssiteitä. Tytäryhtiö Suomen Rohdosyhtymä toi maahan kansainvälisiä kosmetiikkatuotteita, Dipolar valmisti juomauutteita. Maatalousryhmän tuotteita olivat rehut, niiden säilöntäaineet ja lannoitteet. 1980-luvulla neljänneksi toimialaksi tuli lääketeollisuudesta eriytetty diagnostiikkaryhmä, joka valmisti muun muassa radioimmunologisia testisarjoja.

## Lähteet
João Lourenço Rebelo

**João Lourenço Rebelo** (1610–1661) oli portugalilainen säveltäjä. Hän työskenteli Juhana IV:n hovissa. Hänen sävellystyylissään on samankaltaisuuksia muun muassa Claudio Monteverdin kanssa. Rebelo sävelsi runsaasti hengellistä musiikkia, kuten 39-äänisen messun Juhana IV:n 39-vuotispäiväksi. Teoksista ovat tehneet levytyksiä The Sixteen ja Huelgas Ensemble. Osa musiikista katosi Lissabonin maanjäristyksessä vuonna 1755.

Rebelo oli Kristuksen veljeskunnan komentaja. 

## Lähteet
Saarin kieli

**Saari** (ISO 639-3: asj) on nigeriläis-kongolainen, tarkemmin benue-kongolainen kieli. Sitä puhuu noin 7&nbsp;000 ihmistä Kamerunissa (2001). Kieli tunnetaan myös nimillä akweto, nsari, pesaa ja sali. Sanastollinen samankaltaisuus ncanen kieleen on 84 %.

## Lähteet
Ureteroskopia

**Ureteroskopia** on virtsanjohdinten tähystys. Tähystin viedään virtsaputken ja -rakon kautta virtsanjohtimeen. Toimenpidettä käytetään muun muassa virtsakivien poistamisen yhteydessä, ja se onnistuu yli 95:ssä tapauksessa sadasta. Komplikaatioiden riski kasvaa, jos poistettava kivi on lähellä munuaista. Mahdollisia komplikaatioita saattavat olla virtsatietulehdus, virtsanjohdinten vaurioituminen, verenvuoto ja vatsakipu.

Virtsakivitaudin lisäksi ureteroskopioita tehdään esimerkiksi toistuvien tulehdusten ja kasvainten kohdalla.

## Lähteet
Tomb Raider III

**Tomb Raider III** (tunnettu myös nimellä *Tomb Raider 3: Adventures of Lara Croft*) on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna  PlayStationille ja Windowsille sekä seuraavana vuonna Macintoshille. Peli kuuluu *[[Tomb Raider (pelisarja)|Tomb Raider]]* -pelisarjaan.

## Juoni
Pelin kulku alkaa Lara Croftin seikkaillessa Intiassa. Pelaajan läpäistessä neljä Intiaan sijoittuvaa tasoa Lara seikkailee pelaajan valitsemassa järjestyksessä Lontoossa (muun muassa Aldwychin metroasemalla), Nevadan autiomaassa (ja Area 51:llä) sekä Tyynenmeren saarilla. Näiden jälkeen Laran matka päättyy Antarktikselle.

Lisäosa *Tomb Raider III: The Lost Artifact* jatkaa varsinaisen pelin tarinaa. *The Lost Artifactissa* Lara seikkailee skotlantilaisessa linnassa, Kanaalin tunnelissa ja lopulta Pariisin katakombeissa.

## Kehitys
Pelin on kehittänyt eri tiimi kuin aiemmat kaksi osaa. Sama ryhmä teki vielä neljännen ja viidennen osan sarjassa.

## Lähteet

## Aiheesta muualla
* 
*
Sofiane Milous

**Sofiane Milous** (s. 1. heinäkuuta 1988 Drancy) on ranskalainen judoka ja Euroopan-mestari. Hän kilpaili myös vuoden 2012 Olympialaisissa, jossa sijoittui viidenneksi hävittyään pronssiottelun. Milous on voittanut myös kerran Ranskan aikuisten mestaruuden ja kahdesti Ranskan alle 20-vuotiaiden mestaruuden.

## Lähteet
Rosalba Forciniti

**Rosalba Forciniti** (s. 13. helmikuuta 1986 Cosenza) on italialainen judoka ja olympiamitalisti. Hän on myös lajin Euroopan-mestari vuoden 2010 joukkuekilpailussa. Samoissa kilpailuissa hän sai hopeaa 52 kg:n painoluokassa.

## Ura
Forciniti saavutti menestystä nuorten kisoissa. Hän muun muassa voitti kultaa alle 17-vuotiaiden Italian kadettien mestaruuskisoissa, alle 20-vuotiaiden EM-kisoissa vuonna 2003 ja Italian mestaruuden alle 20- ja alle 23-vuotiaiden kisoissa. Aikuisten Italian-mestaruuden hän on voittanut 2004, 2007, 2008 ja 2010.

Vuonna 2012 Forciniti saavutti aluksi hopeaa maailmancupissa ja myöhemmin kesällä pronssia Olympialaisissa.

## Lähteet
Michael J. Heming

**Michael John Heming** (24. tammikuuta 1961 – 17. lokakuuta 1984) oli englantilainen karateka ja potkunyrkkeilijä. Hän oli potkunyrkkeilyn keskisarjan Euroopan-mestari ja britannian puolikontaktin mestari 1970-luvulla. Hän otteli urallaan muun muassa Jean-Claude Van Dammea vastaan. 

## Lähteet
Straub

**Straub** on muun muassa seuraavien henkilöiden sukunimi:

* Alexander Straub (s. 1983), saksalainen seiväshyppääjä
* Peter Straub (1943–2022), yhdysvaltalainen kauhukirjailija
* Ramona Straub (s. 1993), saksalainen mäkihyppääjä
* Zoë Straub (s. 1996), itävaltalainen laulaja, lauluntekijä ja näyttelijä.

## Nimen muita merkityksiä
* 6147 Straub, päävyöhykkeen asteroidi.
Teemu Vuorela

**Teemu Vuorela** (s. 24. maaliskuuta 1994 Jyväskylä) on suomalainen kilpauimari ja somevaikuttaja.

Vuorela edustaa seuratasolla Jyväskylän Aaltoa. Heinäkuussa 2013 järjestetyissä pitkän radan SM-uinneissa hän oli voittamassa Swimming Jyväskylän ykkösjoukkueessa 4 × 100 metrin vapaauintiviestin SM-kultaa seurajoukkueiden Suomen-ennätysajalla 3.24,73. Joukkueeseen kuuluivat hänen lisäkseen Severi Allonen, Jere Hård ja Ari-Pekka Liukkonen. Vuorela voitti samoissa kilpailuissa SM-kultaa myös 200 metrin vapaauinnissa ajalla 1.53,61.

## Lähteet
Alavuden varalaskupaikka

**Alavuden varalaskupaikka** sijaitsee Alavuden ja Kuortaneen rajalla kantatie 66:lla. Varalaskupaikan pituus on noin kolme kilometriä. Se toimii osana Suomen varalentotukikohtien järjestelmää.

## Aiheesta muualla
*Matti Grönroosin sivu kantatie 66:sta
Isännöintipalvelu

**Isännöintipalvelun** vähimmäisvaatimukset määräytyvät asunto-osakeyhtiölain mukaan. Lakiin on kirjattu, että isännöinti huolehtii asunto-osakeyhtiön juoksevasta hallinnosta taloyhtiön hallituksen antamien ohjeiden ja määräysten mukaisesti. Lisäksi isännöitsijä vastaa siitä, että kirjanpito on lainmukainen ja varainhoito luotettavalla tavalla järjestetty.

Taloyhtiö ja isännöitsijä solmivat keskenään isännöintisopimuksen, jossa määritellään mahdollisimman tarkasti ja yksityiskohtaisesti isännöintipalvelun sisältö, laatu, laajuus ja hinnoitteluperusteet. Isännöintisopimukseen kirjataan esimerkiksi, mitkä palvelut kuuluvat kuukausiveloitukseen ja mistä veloitetaan erillishinnaston mukaan. Kukin isännöintiyritys hinnoittelee isännöintipalvelut itsenäisesti, sillä kilpailulainsäädäntö kieltää ohjehintojen antamisen ja hintasääntelyn.

## Lähteet
* *Asunto-osakeyhtiölaki*. Valtion säädöstietopankki Finlex, 01.07.2010. Verkkoversio
III

**III** tai **iii** voi viitata johonkin seuraavista:

* 
* Hank Williams III (taiteilijanimi III), yhdysvaltalainen kantrimuusikko

### Albumeita
* *[[III (Atomirotan albumi)]]*, 2018
* *[[III (Brädin albumi)]]*, 2014
* *[[III (Doom Unitin albumi)]]*, 2013
* *[[III (Eva & Manun albumi)]]*, 2021
* *[[III (Evelinan albumi)]]*, 2020
* *[[III (Evemasterin albumi)]]*, 2010
* *[[III (Haloo Helsinki! -yhtyeen albumi)]]*, 2011
* *[[III (Koljosen tiekiistan albumi)]]*, 2012
* *[[III (Lapinpolthajien albumi)]]*, 2015
* *[[III (Lasten hautausmaan albumi)]]*, 2018
* *[[III (Tiisun albumi)]]*, 2022
* *[[III (Vanhan Isännän albumi)]]*, 1978
* *[[III (Yatteringin albumi)]]*, 2005

## Katso myös
* <span style="font-family: times, serif; font-size:120%">Ill</span>
Ill

**<span style="font-family:serif;">ILL</span>** tai **<span style="font-family:serif;">Ill</span>** voi viitata johonkin seuraavista:

* Ill, Reinin sivujoki Itävallassa
* Ill, Reinin sivujoki Ranskassa
* Ill, Reinin vesistöön kuuluva joki Saarlandissa Saksassa
* Illinois (lyh. Ill.), Yhdysvaltain osavaltio
* Ilmailulaitos, lyhenne ILL (vuodesta 2010 Finavia)
* Institut Laue-Langevin (ILL), Ranskassa toimiva neutronitutkimuslaitos.

## Katso myös
* III&ensp;(iii)

## Lähteet
Gastronorm-mitoitus

**Gastronorm-mitoitus** (GN) on EN 631 standardien mukainen standardisoitu astiakokojärjestelmä ammattikeittiöihin. 

Gastronorm-järjestelmä kehitettiin Sveitsissä vuonna 1964. Englannissa mitoitus otettiin käyttöön 1970-luvulla. Nykyään gastronorm-mitoitus on kansainvälinen standardi elintarvikealalla. Gastronorm-mitoitetuista astioista käytetään nimitystä GN-astia tai GN-vuoka.

## Astioiden koko

* GN1/9 : 108 × 176 mm
* GN1/6 : 176 × 162 mm
* GN1/4 : 265 × 163 mm
* GN1/3 : 325 × 176 mm
* GN1/2 : 325 × 265 mm
* GN2/3 : 354 × 325 mm
* GN1/1 : 530 × 325 mm
* GN2/1 : 650 × 530 mm

Ammattikeittiöissä ruoanvalmistuksessa käytettävät GN-astiat on yleensä valmistettu ruostumattomasta teräksestä. Tarjoiluastioiden materiaalina käytetään muun muassa polykarbonaattia ja polypropyleeniä. Myös keraamisia materiaaleja on käytössä. 

Gastronorm-mitoitettuja laitteita ja astioita valmistetaan myös kotikeittiöihin.

## Lähteet

## Aiheesta muualla

*Sivu, jolla kerrotaan GN-astioiden mitat ja tilavuudet
Reggie Bush

**Reginald Alfred "Reggie" Bush, II** (s. 2. maaliskuuta 1985 Spring Valley, Kalifornia, Yhdysvallat) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Bush pelasi 11 kautta NFL-liigassa, edustaen viittä eri seuraa. Hänet muistetaan etenkin vuositaan New Orleans Saintsissä, jossa hän voitti Super Bowlin. Bush on vuoden 2005 Heisman Trophy -voittaja.

New Orleans Saints varasi yliopistojalkapalloa Etelä-Kalifornian yliopiston joukkueessa pelanneen Bushin vuoden 2006 NFL:n varaustilaisuudessa, koko tilaisuuden toisena pelaajana. Hän pelasi Saintsissa viiden kauden ajan, kunnes siirtyi Miami Dolphinsiin kesällä 2011. Kaudet 2013 ja 2014 Bush edusti Detroit Lionsia, kauden 2015 San Francisco 49ersia ja uransa viimeisen kauden Buffalo Billsiä.

## Muuta
Bush seurusteli aiemmin tositv-esiintyjä Kim Kardashianin kanssa. Hän esiintyi myös useasti Kardashianin perheestä kertovassa sarjassa E! Rikkaat Kardashianit. Pari erosi lopullisesti maaliskuussa 2010.

## Lähteet
Isännöitsijäntodistus

**Isännöitsijäntodistus** on asiakirja, joka sisältää tietoa asunto-osakeyhtiölaissa tarkoitetusta osakehuoneistosta ja asunto-osakeyhtiöstä. Se on tärkeä dokumentti asuntokaupassa, mutta siitä on hyötyä myös asuntoa vuokrattaessa ja asuntolainaa haettaessa. Isännöitsijäntodistuksesta säädetään asunto-osakeyhtiölain 1. luvun 13 §:ssä ja tarkemmin 7. luvun 27 §:ssä sekä myös *Valtioneuvoston asetuksessa osakehuoneistojen pinta-alan mittaustavasta ja isännöitsijäntodistuksesta*. 

Laissa on määritelty, kenelle isännöitsijäntodistus saadaan antaa ja mitä tietoja siihen tulee merkitä. Isännöitsijäntodistus on maksullinen, koska isännöitsijä käyttää sen laatimiseen useita työtunteja, päivittää muuttuneet tiedot ja myös vastaa todistuksen sisällön oikeellisuudesta. Isännöitsijä ja asunto-osakeyhtiön hallitus ovat sopineet todistuksen hinnasta.

Asunto-osakeyhtiön isännöitsijä on velvollinen antamaan isännöitsijäntodistuksen. Jos yhtiössä ei ole isännöitsijää, todistuksen antovelvollisuus on asunto-osakeyhtiön hallituksen puheenjohtajalla.

Isännöitsijäntodistus sisältää tiedon muun muassa yhtiön taloudellisesta tilasta, yhtiön rakennuksista ja niiden kunnosta sekä yhtiössä jo tehdyistä ja suunnitelluista korjaustoimenpiteistä. Isännöitsijäntodistuksessa kerrotaan myös, onko yhtiöjärjestyksessä niin sanottu lunastuslauseke. Todistuksessa on yksilöidyt tiedot huoneistosta ja sen kuntoon liittyvistä asioista sekä kaikista niistä rasitteista ja rajoituksista, jotka kohdistuvat kyseisen huoneiston hallintaan tai huoneistoon.

Isännöitsijäntodistuksen liitteenä annettu rakennuksen energiatodistus on voimassa vuoden 2014 loppuun.  
 
## Lähteet

   

## Aiheesta muualla
* Isännöitsijäntodistus Suomen Isännöintiliiton www-sivuilla
* Tulosta Isännöitsijätodistus Omataloyhtio.fi sivuilta
Ville Matvejeff

**Ville Einar Matvejeff** (ent. Matveinen, s. 22. elokuuta 1986 Hollola) on suomalainen kapellimestari, säveltäjä ja pianisti.

Matvejeff valmistui musiikin maisteriksi vuonna 2013. Hän työskenteli vuosina 2010–2012 Tukholman kuninkaallisen oopperan apulaiskapellimestarina ja korrepetiittorina. Vuosina 2012–2013 Matvejeff oli Malmön oopperan kapellimestari ja vastaava pääkorrepetiittori. Syyskuusta 2019 hän toimii Savonlinnan oopperajuhlien taiteellisena johtajana.

Tammikuusta 2014 lähtien Matvejeff on toiminut Jyväskylä Sinfonian ylikapellimestarina. Hänen ylikapellimestarin työnsä päättyy kevätkauteen 2022, mutta hän on lupautunut toimimaan orkesterin taiteellisena neuvonantajana vuoden 2023 loppuun asti. Syyskuussa 2014 hän aloitti Kroatian Kansallisoopperan musiikillisena neuvonantajana ja päävierailijana Rijekassa. Vuosina 2016–2018 Matvejeff toimi Turun musiikkijuhlien taiteellisena johtajana.

Matvejeff toimi Heinäveden musiikkipäivien taiteellisena johtajana vuosina 2012–2013.

## Lähteet

## Aiheesta muualla
* Ville Matvejeffin sivusto
* Massa, Silja: Kapellimestari Ville Matvejeff tuo oopperan mobiiliaikaan  Helsingin Sanomat. 18.8.2013.
Huoneistoremontti

**Huoneistoremontilla** viitataan kerros- tai rivitaloasunnossa tehtäviin korjaus- ja muutostöihin. Asunto-osakeyhtiöissä taloyhtiö omistaa rakennuksen ja siihen kuuluvat asunnot. Osakas taasen omistaa taloyhtiön osakkeita, jotka oikeuttavat asunnon hallintaan. Osakas saa remontoida niitä tiloja, joihin hänellä on hallintaoikeus ja jotka eivät ulotu asunnon ulkopuolelle. Asunto-osake on monen suurin omaisuus, joten siitä kannattaa pitää huolta. Remontoimalla oikein asumisviihtyisyys parantuu ja huoneiston arvo nousee. 

## Remontti-ilmoitus
Asunto-osakeyhtiölaki edellyttää, että asunnossa tehtävistä remonteista tulee ilmoittaa taloyhtiön hallitukselle. Remontti-ilmoitus täytyy tehdä aina, kun remontilla voi olla vaikutusta talon rakenteisiin tai naapurihuoneistoihin. Tällainen tilanne syntyy esimerkiksi silloin, kun muovimaton tilalle asennetaan parketti, tai kun suoritettavat muutostyöt edellyttävät veden katkaisemista.

Remontti-ilmoituksen tavoitteena on turvata sekä remontoijan että muiden osakkaiden oikeudet ja se tehdään kirjallisesti isännöitsijälle. Samalla kannattaa varmistaa, vaatiiko suunniteltu remontti erillistä viranomaislupaa. Ilmoituksen kanssa on hyvä olla ajoissa liikkeellä: remonttia ei saa koskaan aloittaa, ennen kuin taloyhtiön hallitus on antanut siihen luvan. Jos muutostyö vaikuttaa naapureihin, taloyhtiön hallitus tai isännöitsijä on heihin yhteydessä.

## Huoneistoremontin valvonta
Taloyhtiöllä on oikeus valvoa osakkaiden tekemiä tai teettämiä remontteja. Valvonnasta voi vastata joko taloyhtiön edustaja tai ulkopuolinen asiantuntija. Taloyhtiö huolehtii myös, että remontista koituu mahdollisimman vähän haittaa taloyhtiön muiden asuntojen ja yhteisten tilojen käyttäjille. Remonttien valvonta on osakkaiden etu. Kun remontit tehdään kunnolla, ennaltaehkäistään riitoja ja ongelmia. Toisinaan taloyhtiö voi päättää, ettei valvonnalle ole tarvetta. Tällainen tilanne saattaa syntyä esimerkiksi silloin, kun osakkaan tekemästä remontti-ilmoituksesta käy selkeästi ilmi, että pieni remonttityö suoritetaan hyvän rakennustavan mukaisesti.  

Valvonnasta huolimatta osakas vastaa ensi kädessä itse siitä, että remontti on toteutettu hyvän rakennustavan mukaisesti. Tällä tarkoitetaan sitä, että työajoissa ja -tavoissa noudatetaan yleisesti hyväksyttyjä menettelyjä. Valvonnasta aiheutuvat kustannukset peritään lain mukaan osakkaalta. Kustannusten tulee kuitenkin olla tarpeellisia, eli valvonnan laajuus pitää olla mitoitettu oikein. Osakkaan on myös saatava kustannusarvio valvonnasta ennen töiden aloittamista.

## Lähteet
* *Asunto-osakeyhtiölaki.* Valtion säädöstietopankki Finlex, 01.07.2010. Verkkoversio
* Huoneistoremontti – Ratkaisuja kodin remontoijalle -opas . Isännöintiliitto.
* Isännöintiliitto
Pöytätennis kesäolympialaisissa 2012 – miesten kaksinpeli

**Pöytätenniksen miesten kaksinpeli** Lontoon kesäolympialaisissa 2012 alkoi 28. heinäkuuta ja finaali pelattiin 2. elokuuta 2012. Yhteensä miesten kaksinpeliin on osallistujia 69 pelaajaa, heistä 16 pelaajaa pääsivät suoraan kolmannelle kierrokselle. Olympiakultaa voitti Kiinan Zhang Jike ja hopealla oli kolmatta kertaa peräkkäin Kiinan Wang Hao. Isäntämaa Britannian Paul Drinkhallin pelit päättyivät kolmannella kierroksella. Jokaisesta maasta sai osallistua korkeintaan kaksi pelaajaa. 

## Karsinta
Suoraan ITTF:n toukokuun 2011 maailmanrankingin perusteella pääsi mukaan 28 pelaajaa ja yksi isäntämaan edustaja, loput pääsivät karsintaturnauksien perusteella. 

## Sijoitetut pelaajat
Heinäkuun 2012 ITTF World Ranking listan perusteella sijoitettiin 16 parasta pelaajaa suoraan kolmannelle kierrokselle ja rankingin sijoilla 17 - 32 olleet pelaajat pääsivät suoraan toiselle kierrokselle. 

### Kolmannelle kierrokselle

:: 1.  Zhang Jike
:: 2.  Wang Hao
:: 3.  Jun Mizutani
:: 4.  Timo Boll
:: 5.  Chuang Chih-yuan
:: 6.  Joo Se-Hyuk
:: 7.  Oh Sang-Eun
:: 8.  Dimitrij Ovtcharov

:: 9.  Vladimir Samsonov
:: 10.  Gao Ning
:: 11.  Jiang Tianyi
:: 12.  Seiya Kishikawa
:: 13.  Michael Maze
:: 14.  Adrien Mattenet
:: 15.  Adrian Crișan
:: 16.  Alexander Shibaev

### Toiselle kierrokselle

:: 17.  Marcos Freitas
:: 18.  Chen Weixing
:: 19.  Tang Peng
:: 20.  Bojan Tokič
:: 21.  Panagiotis Gionis
:: 22.  João Monteiro
:: 23.  Aleksandar Karakašević
:: 24.  Alexey Smirnov

:: 25.  Werner Schlager
:: 26.  Yang Zi
:: 27.  Andrej Gaćina
:: 28.  Zoran Primorac
:: 29.  Kalinikos Kreanga
:: 30.  He Zhiwen
:: 31.  Bora Vang
:: 32.  Kim Hyok-Bong

## Aikataulu

## Neljänneltä kierrokselta eteenpäin

Ottelujen alkamisajat paikallisia aikoja (UTC+1)
### 4. kierros



**PVM:** 30. heinäkuuta 2012  **Klo:** 19.00





**PVM:** 30. heinäkuuta 2012  **Klo:** 19.00





**PVM:** 30. heinäkuuta 2012  **Klo:** 19.00





**PVM:** 30. heinäkuuta 2012  **Klo:** 19.00





**PVM:** 30. heinäkuuta 2012  **Klo:** 20.00





**PVM:** 30. heinäkuuta 2012  **Klo:** 20.00





**PVM:** 30. heinäkuuta 2012  **Klo:** 20.00





**PVM:** 30. heinäkuuta 2012  **Klo:** 20.00


### Puolivälierät

 

**PVM:** 1. elokuuta 2012  **Klo:** 10.00





**PVM:** 31. heinäkuuta 2012  **Klo:** 21.00





**PVM:** 31. heinäkuuta 2012  **Klo:** 20.00





**PVM:** 1. elokuuta 2012  **Klo:** 11.00


### Välierät



**PVM:** 2. elokuuta 2012  **Klo:** 10.00





**PVM:** 2. elokuuta 2012  **Klo:** 11.00


### Pronssiottelu



**PVM:** 2. elokuuta 2012  **Klo:** 14.30


### Loppuottelu



**PVM:** 2. elokuuta 2012  **Klo:** 15.30


## Mitalistit

## Kuvagalleria

Kuva:Lin Ju v Kim Song Nam.jpg|Lin Ju - Kim Song Nam
Kuva:Bentsen v Zwickl.jpg|Allan Bentsen - Daniel Zwickl
Kuva:Persson v Toriola.jpg|Segun Toriola - Jörgen Persson

 
## Lähteet

* London 2012 - Men´s Signles Table Tennis
Eebenpuut

**Eebenpuut** eli **persimonit** (*Diospyros*) on suku eebenpuukasvien heimossa. Siihen kuuluu yli 500 lajia.

## Lajeja
* *[[kirveseebenpuu|Diospyros abyssinica]]* – kirveseebenpuu
* *[[Diospyros aequoris]]*
* *[[Diospyros blancoi]]*
* *[[celebesineebenpuu|Diospyros celebica]]* – celebesineebenpuu
* *[[gabonineebenpuu|Diospyros crassiflora]]* – gabonineebenpuu
* *[[Diospyros crassinervis]]*
* *[[ceylonineebenpuu|Diospyros ebenum]]* – ceylonineebenpuu
* *[[Diospyros gillespiei]]*
* *[[Diospyros gracilipes]]*
* *[[Diospyros greveana]]*
* *[[Diospyros guianensis]]*
* *[[madagaskarineebenpuu|Diospyros haplostylis]]* – madagaskarineebenpuu
* *[[kaki|Diospyros kaki]]* – kaki (kakiluumu eli persimon eli sharon)
* *[[taateliluumu|Diospyros lotus]]* – taateliluumu eli lootusluumu
* *[[Diospyros loureiroana]]*
* *[[sinieebenpuu|Diospyros lycioides]]* – sinieebenpuu
* *[[koromandelineebenpuu|Diospyros melanoxylon]]* – koromandelineebenpuu
* *[[sansibarineebenpuu|Diospyros mespiliformis]]* – sansibarineebenpuu
* *[[Diospyros natalensis]]*
* *[[Diospyros pruinosa]]*
* *[[Diospyros pseudomespilus]]*
* *[[molukkieneebenpuu|Diospyros rumphii]]* – molukkieneebenpuu
* *[[nepalineebenpuu|Diospyros tomentosa]]* – nepalineebenpuu
* *[[Diospyros venosa]]*
* *[[amerikanpersimoni|Diospyros virginiana]]* – amerikanpersimoni
* *[[Diospyros vitiensis]]*
* *[[Diospyros yacatanensis]]*

## Lähteet

## Aiheesta muualla
* Suomen Lajitietokeskus: Eebenpuut – ''Diospyros''
* UniProt: Taxonomy ''Diospyros'' 
* Global Biodiversity Information Facility (GBIF): ''Diospyros''
Kemijärven lentokenttä

**Kemijärven lentokenttä**  on sodanaikainen pienlentokenttä Ketolan kylässä Kemijärvellä. Yhä käytössä olevalla lentokentällä on yksi asfalttipäällysteinen, 1&nbsp;400 metriä pitkä kiitotie. Kentän länsipuolella sijaitsee Rovajärven ampuma-alue. Kentällä on toimistorakennus ja halli sekä ilmailukerhon tiloja.

Kiinan valtio oli kiinnostunut ostamaan lentokentän arktisen alueen tutkimusta varten vuonna 2018, mutta Suomen puolustusvoimat torppasi aikeet.

## Lähteet
Lapinokasirkka

**Lapinokasirkka** (*Tetrix fuliginosa*) on okasirkkoihin lukeutuva pienikokoinen heinäsirkkalaji. Se on luokiteltu Suomen lajiston uhanalaisarvioinnissa 2010 puutteellisesti tunnetuksi (DD), sillä lajista on hyvin vähän havaintoja ja sen riittävän luotettava tunnistaminen on vaikeaa. Ruotsissa se on luokiteltu elinvoimaiseksi.

## Koko ja ulkonäkö
Lapinokasirkan erottaminen yleisestä rantaokasirkasta vaatii yksityiskohtaista tutkimista. Lapinokasirkat ovat yleensä yleisväritykseltään syvän mustanruskeita, joskin erilaisia sävyeroja esiintyy. Keskiruumiin selkäkilpi ojentuu pitkälle taaksepäin ja siivet ulottuvat vähintään tämän ulkoneman kärkeen tai hieman pitemmälle. Tuntosarvet ovat lyhyet ja melko paksut. Keskiruumiin selkäpuolen keskellä on heikko harjanne, eikä selkä ole selvästi kupera. Tärkeinä lapinokasirkan erottavina lajituntomerkkeinä sivulta katsottaessa verkkosilmien kohdalla eläimen otsassa on selvä sisäänpäinsuuntautuva lovi. Pienempinä yksityiskohtina takimmaisen raajaparin nilkkojen ensimmäisen jaokkeen alapuolisten ulokkeiden reunat ovat suorat ilman teräviä kärkiä ja keskimmäisen raajaparin reisien reunat ovat muodoltaan aaltoilevat. Ruumiin pituus vaihtelee 13&ndash;16 mm välillä.

## Levinneisyys
Suomesta lapinokasirkkaa on tavattu vain hajanaisesti yksittäisitä paikoista Pohjois-Pohjanmaan, Kainuun ja Lapin alueelta. Kesällä 2011 laji löydettiin Suomussalmelta, jonka lisäksi viimeisimpiä löytöjä on tehty Pisavaaran luonnonpuiston alueelta Rovaniemellä. Eteläisimmät havainnot on tehty Kajaanista. Myös Ruotsissa laji on pohjoinen. Venäjällä levinneisyys ulottuu etelämmäksi, minkä lisäksi laji on tavattu myös Puolasta ja Slovakiasta. Idässä levinneisyys ulottuu aina Venäjän Kaukoitään saakka.

## Elinympäristö ja elintavat
Lapinokasirkka elää kosteissa mutta avoimissa ympäristöissä. Sitä on tavattu niin vesistöjen ääreltä kuin tienreunoilta ja niityiltäkin. Aikuisia sirkkoja on tavattu Suomesta kesäkuun alusta elokuun alkuun, mutta esiintymiskausi saattaa jatkua myöhempäänkin. Muiden okasirkkojen tapaan lapinokasirkkakaan ei tuota ääntä.

Laji talvehtii toukkana tai täysikasvuisena maaperän tai sammalikon pintakerroksessa. Se sietää poikkeuksellisen hyvin kylmiä olosuhteita, sillä eläimen ruumiinnesteet jäätyvät vasta &minus;6 °C lämpötilassa ja päivittäinen pakastaminen &minus;44 °C lämpötilaan oli kohtalokasta vain neljäsosalle tutkituista yksilöistä. Pakkasensietomekanismi on toistaiseksi tuntematon eikä monien muiden hyönteisten tapaan perustu glyseriinintuotantoon..

## Lähteet

## Aiheesta muualla
* ruotsin suorasiipiset kuvina
Musiikkivuosi 2007

**Musiikkivuosi 2007** käsittelee vuoden 2007 tärkeitä musiikkitapahtumia, uutisia ja julkistuksia.

## Tapahtumia
*31. tammikuuta – Kirka kuolee kotonaan sairauskohtaukseen 56-vuotiaana.
*1. heinäkuuta - Prinsessa Dianan muistokonsertti
*16. elokuuta – Elvis Presleyn kuolemasta 30 vuotta.

## Julkaisuja
* 7. helmikuuta – Apulannan yhdeksäs studioalbumi, *[[Eikä vielä ole edes ilta]]*, ilmestyi.
*23. helmikuuta – Tokio Hotel julkaisi albumin *[[Zimmer 483]]*.
*13. huhtikuuta – Avril Lavigne julkaisi albumin *[[The Best Damn Thing]]*.
*30. toukokuuta – Ari Koivunen julkaisi ensimmäisen albuminsa *[[Fuel for the Fire]]*.
*5. kesäkuuta – Enrique Iglesiasin kahdeksas levy *[[Insomniac (albumi)|Insomniac]]* ilmestyi.
*15. elokuuta – Little Dragonin esikoisalbumi *[[Little Dragon (albumi)|Little Dragon]]* ilmestyi.
*22. elokuuta – Anna Abreun ensimmäinen levy *[[Anna Abreu (albumi)|Anna Abreu]]* ilmestyi.
* 5. syyskuuta – Eppu Normaalin 14. studioalbumi *[[Syvään päähän]]* ilmestyi.
*  5. syyskuuta   – CMX:n 12. studioalbumi *[[Talvikuningas]]* ilmestyi.
*14. syyskuuta – HIM julkaisi uuden albuminsa *[[Venus Doom]]*.
* 14. syyskuuta - Apocalyptican albumi *[[Worlds Collide]]* julkaistiin.
*17. syyskuuta – James Blunt julkaisi uuden albuminsa *[[All the Lost Souls]]*.
*25. syyskuuta – Foo Fighters julkaisi albuminsa *[[Echoes, Silence, Patience & Grace]]*.
*26. syyskuuta – Nightwish julkaisi uuden studioalbuminsa *[[Dark Passion Play]]*.
*10. lokakuuta – Radiohead julkaisi Internetissä albuminsa *[[In Rainbows]]*.
*26. lokakuuta – Britney Spears julkaisi viidennen albuminsa *[[Blackout (Britney Spearsin albumi)|Blackout]]*.

## Kilpailuja
* Eurovision laulukilpailu 2007 järjestettiin ensimmäistä kertaa Suomessa
Kristen Michal

**Kristen Michal** (s. 12. heinäkuuta 1975 Tallinna) on virolainen poliitikko, joka on toiminut maansa pääministerinä heinäkuusta 2024 lähtien. Michalin hallitus jatkaa Reformipuolueen, sosiaalidemokraattien ja Viro 200 -puolueen koalitiohallituksena.

Aiemmin Michal toimi talous- ja rakenneministerinä 2015–2016 sekä oikeusministerinä 2011–2012. Hän on oikeistolaisen Reformipuolueen keskeisiä henkilöitä.

## Rahanpesuepäilyt
Michal joutui epäillyksi, kun entinen kansanedustaja Silver Meikar keväällä 2012 paljasti välittäneensä pankkitilinsä kautta puolueelle rahaa, jonka tausta oli epäselvä. Ne oli muodollisesti merkitty puolueen tiliin Meikarin lahjoituksina, ja siirto tapahtui hänen mukaansa Michalin pyynnöstä. Michalia ja reformipuolueen entistä pääsihteeriä Kalev Lilloa kuulusteltiin rahanpesuepäilyihin liittyen. Tuolloin Michal ilmoitti eroavansa oikeusministerin tehtävästä, mikäli syytteet nostetaan.

Michal ja Lillo kiistivät rahanpesusyytteet sekä Meikarin väitteet aktiivisesta osallisuudesta rahoituksen hankkimiseen. Rikostutkinta asiasta päättyi syksyllä 2012 syyttäjän ilmoitukseen tutkinnan lopettamisesta riittävien todisteiden puuttuessa.

Epäilyjen johdosta Michal kuitenkin erosi oikeusministerin tehtävistä joulukuussa 2012. Aiemmin oli tullut julki kysely, missä 90&nbsp;prosenttia virolaisista ei luottanut hänen antamiinsa lausuntoihin tapaukseen liittyen. Michal perusteli eroaan reformipuolueen ja hallituksen työkyvyn suojelemisella. Oikeusministerin salkun otti hallituksen sosiaaliministerinä toiminut Hanno Pevkur.

## Koulutus
Michal on opiskellut julkishallintoa Tallinnan pedagogisessa yliopistossa vuosina 1994–1998. Hän opiskeli lakia tallinnalaisessa Nord-yliopistossa vuosina 2006–2009 ja valmistui kandidaatiksi. Vuodesta 2009 Michal on opiskellut lakitiedettä maisterintutkintoaan varten Tallinnan yliopistossa. Hän puhuu myös suomea.

## Lähteet
Dokosatetraeenihappo

**Dokosatetraeenihappo** (triviaalinimi adreenihappo, (22:4, n-6)) on monityydyttymätön omega-6-rasvahappo. Yhdistettä esiintyy kehittyvissä ihmisaivoissa.

## Lähteet

## Aiheesta muualla
*PubChem: Adrenic acid 
*Kyoto Encyclopedia of Genes and Genomes (KEGG): 7,10,13,16-Docosatetraenoic acid
Pohjoisvisio

**Pohjoisvisio** (*Nordvision*) on kuuden Pohjoismaan julkisen palvelun yleisradioyhtiöiden: Suomen Yleisradion, Ruotsin SVT:n, Norjan NRK:n, Tanskan DR:n, Islannin RÚV:n ja Ahvenanmaan ÅRTV:n yhteistyöelin. Pohjoisvision toimintaan kuuluu muun muassa yhtiöiden välisistä television yhteistuotantoprojekteista, ohjelmien vaihdosta ja ammatillisesta yhteistyöstä vastaaminen.

Organisaatio on perustettu vuonna 1959. Islanti liittyi myöhemmin vuonna 1966. Pohjoismaiden lisäksi Pohjoisvisiossa ovat mukana liitännäisjäseninä ruotsalainen Utbildningsradion ja Tanskan DR:n kautta grönlantilainen KNR ja Färsaarten Sjønvarp Føroya (KVF). Ahvenanmaan ÅRTV liittyi Pohjoisvision jäseneksi vuonna 2020.

Pohjoisvision sihteeristö on perustettu vuonna 1971 ja se on sijainnut vuodesta 2006 alkaen Kööpenhaminassa. Organisaation rahoitusta koordinoi vuonna 1987 perustettu Pohjoisvision rahasto (*Nordvisiofonden*). Vuonna 2010 rahasto jakoi 10 miljoonaa euroa pohjoismaisiin tv-yhteistuotantoihin.

## Lähteet

## Aiheesta muualla
* Pohjoisvisio
T. J. Yates

**Taylor Jonathan ”T. J.” Yates** (s. 28. toukokuuta 1987 Marietta, Georgia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi seitsemän kautta NFL-liigassa, muttei onnistunut koskaan vakiinnuttamaan paikkaansa aloittava pelaajana.

Vuodesta 2019 lähtien Yates on toiminut pelipaikkakohtaisena valmentajana.

## NFL-ura

Houston Texans varasi Pohjois-Carolinan yliopiston joukkueessa yliopistojalkapalloa pelanneen Yatesin vuoden 2011 NFL:n varaustilaisuudessa, tilaisuuden viidennellä kierroksella. Texansissa hänen roolinsa oli aluksi kolmospelinrakentaja, mutta Matt Schaubin ja Matt Leinartin jouduttua loppukaudeksi sivuun loukkaantumisten takia, Yates sai tilaisuutensa. Hän onnistui johdattamaan joukkueen pudotuspeleihin, missä Texans otti seurahistorian ensimmäisen pudotuspelivoittonsa kaadettuaan Cincinnati Bengalsin. Texansin matka katkesi toiselle kierrokselle joukkueen hävittyä vieraskentällä Baltimore Ravensille.

Kauden 2012 Yates oli edelliskauden hyvistä suorituksistaan huolimatta joukkueensa kakkospelinrakentajana, Matt Schaubin kantaessa aloittajan vastuun. Seuraavalla kaudella hän sai tilaisuuden Schaubin loukkaantumisen ja ailahtelevien esitysten myötä, muttei onnistunut vakuuttamaan valmennusjohtoa. Aloittavan pelinrakentajan paikan ottikin kolmospelinrakentajana toiminut Case Keenum.

Kesällä 2014 Texans myi Yatesin Atlanta Falconsiin. Yates sai peliaikaa Matt Ryanin varamiehenä yhdessä ottelussa. Ennen kauden 2015 alkua Falcons vapautti Yatesin pelaajasopimuksesta.

Kaudella 2015 Miami Dolphinsin palkkasi Yatesin Matt Mooren varamieheksi joukkueen alkuperäisen aloittavan pelinrakentajan loukkaannuttua. Yates pääsi kentälle pudotuspelien ensimmäisellä kierroksella, kun Moore oli hetken sivussa kovan taklauksen jälkeen. Dolphins hävisi tuon ottelun ja joukkueen kausi sekä Yatesin sopimus päättyi.

Yatesilla oli sopimus Buffalo Billsin kanssa kaudesta 2016, mutta harjoituskauden loukkaantumisen vuoksi sopimus purettiin yhteisymmärryksessä. Sen sijaan hän siirtyi marraskuussa 2016 Houston Texansiin, jonka pelinrakentaja oli juuri loukkaantunut. Joukkueen toisen pelirakentajan Tom Savagen loukkaantumisen myötä Yatesista tuli Texansin aloittava pelinrakentaja. Hän aloitti kauden kolme viimeistä ottelua. Yatesin sopimusta ei jatkettu kauden jälkeen, eikä hän ole saanut sittemmin uutta ammattilaissopimusta.

## Lähteet
Pentti Pääkkönen

**Pentti Olavi Pääkkönen** (3. heinäkuuta 1910 Oulu – 7. huhtikuuta 1982) oli suomalainen näyttelijä ja teatterineuvos. 

Pääkkönen teki lähes 40 vuotta kestäneen näyttelijänuran, josta suurimman osan Oulun kaupunginteatterissa. Hänen aikanaan kaupunginteatterin johtajina olivat muun muassa Risto Veste ja Matti Tapio. Pääkkönen saavutti näyttelijänä kaupungin teatteriyleisön keskuudessa laajaa suosiota, ja Oulun Teatterikerhon naistoimikunta keksi vuoden 1966 alussa tilata taidemaalari Aale Hakavalta suosikkinäyttelijän muotokuvan, joka lahjoitettiin kaupungille jo saman kevätkauden aikana ja on ollut sittemmin pitkään esillä teatteritalon aulatiloissa.

Pääkkönen palkittiin Pro Finlandia -mitalilla vuonna 1967, ja hän sai teatterineuvoksen arvon vuonna 1978.

## Lähteet
*Oulun historian henkilöitä 
*Oulun Teatterinaiset – muotokuvat 
*Teatteritalon taideteokset 

### Viitteet
Lentopallo kesäolympialaisissa 2012 – naisten turnaus

**Naisten lentopalloturnaukseen** Lontoon olympiakisoissa 2012 osallistui 12 joukkuetta. Joukkueet jaettiin kahteen alkulohkoon. alkulohkojen neljä parsta joukkuetta selviytyivät pudotuspeleihin.

Olympiakultaa voitti Brasilia. Se voitti loppuottelussa Yhdysvallat erin 3-1.

## Alkusarja
### Lohko A

### Lohko B

## Pudotuspelit

## Lähteet
* http://www.todor66.com/volleyball/Olympics/Women_2012.html
*Olympialentopallon 2012 virallinen sivusto
Nights into Dreams...

**Nights into Dreams…** (tyyliteltynä **NiGHTS into Dreams...**) on Sonic Teamin kehittämä ja Segan julkaisema toimintapeli. Peli julkaistiin vuonna  Sega Saturnille ja myöhemmin myös PlayStation 2:lle. Pelistä on uudelleenjulkaisut HD-versiona Microsoft Windowsille, PlayStation 3:lle ja Xbox 360:lle. 

Pelin juoni kertoo kahdesta lapsesta, jotka päätyvät unimaailmaan pelin päähenkilön, Nightsin avustamiksi. Pelin tuotti *[[Sonic the Hedgehog (pelisarja)|Sonic]]*-peleistä tunnettu Yuji Naka. Pelistä on olemassa myös ** -niminen jatko-osa Wii-konsolille.

Pelin päätavoitteena on tehdä lentämisestä keskeinen elementti. Peli on jaettu kenttiin, joissa pitää kerätä tarvittama määrä palloja, jotka ovat renkaiden muodossa. Jokaisen kentän lopussa pelaaja saa arvosanan hänen pisteidensä ja lentotaitojensa perusteella.

Peli oli aikanaan myyntimenestys Sega Saturnilla.

## Aiheesta muualla
* 
* 
* NiGHTS into Dreams Sega Retro -sivustolla
Uladzimir Samsonau

**Uladzimir Samsonau** (, s. 17. huhtikuuta 1976 Minsk, Neuvostoliitto) on valkovenäläinen pöytätennispelaaja. Hänet tunnetaan Kiinassa nimellä ”Tai Chi Master”. Olympialaisissa Samsonaun paras sijoitus kaksinpelissä on puolivälieriin pääsy vuosina 1996 ja 2000.

## Lähteet
* ITTF: Vladimir Samsonov  

## Aiheesta muualla
Kookossaarten kapina

**Kookossaarten kapina** oli toisessa maailmansodassa Kookossaarilla toukokuussa 1942 tapahtunut kahakka, jossa 15 srilankalaista sotilasta nousi kapinaan brittejä vastaan ja yritti siirtää Kookossaaret japanilaisten haltuun. Japanilaisilla ei ollut suunnitelmasta mitään tietoa. Kapinaa johti Gratien Fernando, joka oli saanut vaikutteita srilankalaisesta äärivasemmistolaisesta Lanka Sama Samaja -puolueesta. Kapinaa innoitti myös se, että aiemmin maaliskuussa 1942 intialaissotilaat olivat nousseet onnistuneesti kapinaan Joulusaarella, ja japanilaiset olivat ottaneet saaren hallintaansa.

Kookossaaren varuskunnan komentajaksi oli maaliskuussa 1942 nimitetty brittiläinen George Gardiner, joka korvasi tehtävässä srilankalaisen kapteeni Wickramasuriyan. Gardiner kohteli alaisensa luutnantti Stephensin kanssa srilankalaissotilaita huonosti, ja hän oli komentajana epäsuosittu.

Kapina alkoi 8. toukokuuta 1942, jolloin Fernandon johtamat ceylonilaisjoukot yrittivät ottaa haltuunsa Horsburgh Islandilla olevat tykit ja pidättää Gardinerin ja tämän alaisen luutnantti Stephensin. Tykit oli tarkoitus kohdistaa läheiseen Direction Islandin saareen ja pakottaa siellä olevat joukot antautumaan. Kapina oli suunniteltu huonosti ja se epäonnistui. Yksi brittien puolelle jäänyt sotilas kuoli ja kaksi loukkaantui.

Kapinaan osallistuneista tuomittiin Kookossaarilla aluksi neljä miestä vankeuteen ja seitsemän miestä kuolemaan. Neljä osallistujaa todettiin syyttömiksi ja vapautettiin. *[[HMIS Sutlej]]* -alus kuljetti tuomion saaneet Colomboon Sri Lankalla. Neljän kapinaan osallistujan tuomiot muutettiin vankeudeksi, mutta Fernando ja kaksi muuta teloitettiin Welikadan vankilassa Colombossa elokuussa 1942. Kyseiset kolme ovat ainoat Brittiläisen Kansainyhteisön sotilaat, jotka teloitettiin kapinoinnista toisen maailmansodan aikana.

## Lähteet

## Aiheesta muualla
*The Cocos Mutiny, 66 years on, as recalled by (Donny) Vincent Ranasinghe, the last surviving member of the Ceylon Garrison Artillery (CGA) who served on the island
* Cocos Islands Mutiny, transcript of Robyn Williams' radio broadcast, 20 May 2001

## Kirjallisuutta
*
Harfleur

**Harfleur** on kunta Seine-Maritimen departementissa Ylä-Normandian hallintoalueella Ranskassa.

Kaupunki oli aikanaan tärkeä satamakaupunki Seinen suistossa. Ranskan kuningas Frans I päätti rakentaa uuden sataman, Le Havren, vuonna 1517 korvaamaan Harfleurin sataman.

## Lähteet

## Aiheesta muualla
Fanny Churberg (kirja)

**Fanny Churberg** on taiteilija Fanny Churbergista kertova elämäkertateos, jonka on kirjoittanut professori Riitta Konttisen tutkimustyönsä perusteella. Teos on ilmestynyt vuonna 1994 ja uudistettuna laitoksena 2012, molemmat Otavan kustantamina.

Uuden laitoksen julkaisu liittyy Turun taidemuseossa kesällä 2012 ja Amos Andersonin taidemuseossa syksyllä 2012 järjestettävään Churberg-näyttelyyn. 

Teoksessa Konttinen käy perusteellisesti läpi Churbergin elämänvaiheet sekä selvittää hänen taiteensa arvostuksen eri vaiheita. 1800-luvulla häntä ei ymmärretty, ja toisaalta naisen asema taiteilijana oli roolipaineiden vuoksi hankala. Arvostusta alkoi ilmaantua vasta vuosikymmenien jälkeen 1920-luvulla.

Churbergin arvon nostivat esiin Signe Tandefelt, Ester Ståhlberg, Helena Westermarck ja Aune Lindström, ja samalla linjalla jatkaa tässä teoksessa Riitta Konttinen. Konttinen käy läpi myös kysymystä, miksi Churberg yhtäkkiä lopetti maalaamisen ja siirtyi käsityön pariin. Churberg itse ei ole käsitellyt syitä, mutta Konttisen mukaan kyseessä saattoi olla eri tekijöiden yhteisvaikutus. Hän kuitenkin jättää vastauksen avoimeksi.

Leena Rossi nostaa teoksen arviossa esiin joitakin puutteita, kuten sen, ettei teokseen ole liitetty asia- ja henkilöhakemistoa, ja siitä puuttuu myös taiteilijaelämäkerroissa tavallinen luettelo taiteilijan elämän käännekohdista, näyttelyistä ja matkoista. Teoksen rauhallinen ulkoasu saa Rossilta kiitosta, samoin runsas kuvitus.

## Lähteet

## Aiheesta muualla
*
Kehäkukkahappo

**Kehäkukkahappo** eli (8*E*,10*E*,12*Z*)-oktadeka-8,10,12-trieenihappo on tyydyttymätön omega-6-rasvahappo. Yhdiste on saanut nimensä kehäkukan (*Calendula officinalis*) mukaan, jossa kyseistä yhdistettä on runsaasti.

## Katso myös
*Jakarandahappo

## Aiheesta muualla
*PubChem: Calendic acid 
*Human Metabolome Database: Calendic acid 
*Food Component Database (FooDB): Calendic acid 
*Lipid Maps: α-calendic acid
John Doubleday

**John Doubleday** (s. 1947) on brittiläinen taidemaalari ja kuvanveistäjä.

Doubleday syntyi 1947, ja hän opiskeli kuvanveistoa Goldsmiths' Collegessa. Hänen ensimmäinen näyttelynsä oli vuonna 1968. Tämän jälkeen Doubledayn on tehnyt julkisia veistoksia ympäri maailmaa. Hän on tehnyt muun muassa pronssiveistoksen Nelson Mandelasta, The Beatlesista, Sherlock Holmesista, Graham Goochista sekä Ohukaisesta ja Paksukaisesta.

## Lähteet

## Aiheesta muualla
*Doubledayn kotisivut
Wildest Dreams

**Wildest Dreams** tai **Wildest Dream** voi tarkoittaa seuraavia asioita:

**Musiikkikappaleet**
* ”Wildest Dreams”, Iron Maidenin kappale
* ”Wildest Dreams”, Taylor Swiftin kappale
* ”Wildest Dreams”, Dolly Partonin kappale
* ”Wildest Dreams”, Brandyn kappale
* ”Wildest Dreams”, Asian kappale albumilta *[[Asia (albumi)|Asia]]*
* ”Beyond My Wildest Dreams”, Mark Knopflerin ja Emmylou Harrisin kappale albumilta *[[All the Roadrunning]]*
* ”In Your Wildest Dreams”, Tina Turnerin kappale albumilta *[[Wildest Dreams (albumi)|Wildest Dreams]]*
* ”Your Wildest Dream”, The Moody Bluesin kappale

**Albumit**
* *[[Wildest Dreams (albumi)|Wildest Dreams]]*, Tina Turnerin albumi
* *Wildest Dreams*, Sagan albumi

**Muuta**
* *[[Wildest Dreams Tour]]*, Tina Turnerin konserttikiertue
* *Wildest Dreams*, televisiosarjan *[[The Flash (vuoden 2014 televisiosarja)|Flash]]* jakso
* *Wildest Dreams*, Alan Ayckbournin näytelmä
* *The Wildest Dream*, dokumentti George Mallorysta
Dornbirner EC

**Dornbirner EC** on itävaltalainen jääkiekkojoukkue Dornbirnistä. Se on perustettu vuonna 1992. Joukkue on pelannut suurimman osan kausistaan Itävallan kakkosliigassa Österreichische Nationalligassa, mutta kaudeksi 2012–2013 joukkue sai paikan Itävallan korkeimmalle sarjatasolle Erste Bank Eishockey Ligaan. Joukkue pelaa kotiottelunsa 4 270 paikkaisessa Messestadionissa, joka sijaitsee Dornbirnin kaupungissa. Joukkue on onnistunut voittamaan Itävallan kakkosliigan Österreichische Nationalligan kahteen kertaan kausina 2007–2008 ja 2009–2010.

## Joukkue kaudella 2022–2023

*Lähde: EliteProspects*

## Joukkueenjohto
***Päävalmentaja:** Kai Suikkanen 
***Apuvalmentaja:** Rick Nasheim 
***Maalivahtivalmentaja:** Robin Danielsson 
***Fysiikkavalmentaja:** Simon Sengele 
***Huoltopäällikkö:** Wolfgang Gmeiner 

*Lähde: EliteProspects*

## Lähteet

## Aiheesta muualla
* Joukkueen viralliset kotisivut
Inheritance

**Inheritance** tai **The Inheritance** tarkoittaa seuraavia asioita:

* *[[Inheritance (albumi)|Inheritance]]*, Esqarialin albumi
* *[[Perillinen (kirja)|Perillinen]]* (*Inheritance*), Christopher Paolinin romaani
* *[[The Inheritance (vuoden 1997 elokuva)|The Inheritance]]*, kanadalais-yhdysvaltalainen elokuva vuodelta 1997
* *[[Inheritance (elokuva)|Inheritance]]*, yhdysvaltalainen elokuva vuodelta 2004
* *[[The Inheritance (vuoden 2007 elokuva)|The Inheritance]]*, yhdysvaltalainen elokuva vuodelta 2007
* *[[The Inheritance (vuoden 2011 elokuva)|The Inheritance]]*, yhdysvaltalainen elokuva vuodelta 2011.
Pyhä Homobonus

**Pyhä Homobonus** (, , s. 1100-luku, k. 13. marraskuuta 1197), oikea nimi **Omobono Tucenghi**, on liikemiesten, vaattureiden ja suutareiden sekä Cremonan kaupungin suojeluspyhimys.

Hänet kanonisoitiin vuonna 1199 Innocentius IIIn kaudella Cremonan asukkaiden itsepintaisista vaatimuksista.

## Lähteet

## Aiheesta muualla
*Oxford dictionary of Saints, Answers.com
Jesse Burke

**Jesse Burke** on belgialainen karateka, joka saavutti pronssia Irlannin GP:ssä vuonna 2008.

## Lähteet
Széchenyi fürdőn metroasema

**Széchenyi fürdő** on Budapestin metron linjan 1 asema Pestin puolella Unkarin pääkaupungissa Budapestissa. Asema sijaitsee Budapestin Kaupunginpuistossa Széchenyin kylpylän yhteydessä. Asema on avattu vuonna 1896 maanpäällisenä asemana, joka korvattiin vuonna 1973 nykyisellä maanalaisella asemalla.

## Lähteet
Dev Gill

**Dev Gill** (s. 12. lokakuuta 1977 Pune, Maharashtra, Intia) on intialainen näyttelijä, malli ja yrittäjä. 

## Ura
18-vuotiaana Dev Gill voitti Punessa järjestetyn vuoden malli -kilpailun. Mallina toimiessaan hän on mainostanut muun muassa Cadburyn suklaita.

Näyttelijäksi Dev Gill päätyi, kun hänet valittiin Mumbain Prithvi-teatteriin. Hän teki joitain pieniä rooleja hindinkielisissä elokuvissa, mutta hänen ensimmäinen varsinainen menestysroolinsa oli kaksoisrooli telugunkielisen *[[Magadheera]]n* antagonistina vuonna 2009. 

Dev Gill työskentelee myös kauneusalan yrittäjänä Mumbaissa ja Punessa. Lisäksi hän omistaa Punessa sijaitsevan ravintolan.

## Filmografia

## Lähteet

## Aiheesta muualla
* 
* Dev Gillin kotisivut
Animal Kingdom

**Animal Kingdom** tarkoittaa seuraavia asioita:

* *[[The Animal Kingdom]]*, yhdysvaltalainen elokuva vuodelta 1932
* *[[Animal Kingdom (elokuva)|Animal Kingdom]]*, australialainen elokuva vuodelta 2010
* Disney’s Animal Kingdom, teemapuisto
* Animal Kingdom, englantilainen rockyhtye.
Iljušin Il-10

**Iljušin Il-10** () on neuvostoliittolaisvalmisteinen maataistelukone. Se oli Iljušin Il-2:n seuraaja. Sitä käytettiin ainakin Korean sodassa.

Konetyyppi oli edeltäjäänsä verrattuna voimakkaampi (koneteho 1&nbsp;470 kW, 2&nbsp;000&nbsp;hv), hieman pienempi (lyhyempi ja siipiväliltään kapeampi, mutta hiukan painavampi) ja nopeampi (550&nbsp;km/hm; Il-2 400&nbsp;km/hm). Lisäksi panssarointi ja aseistus olivat vahvempia ja käsiteltävyys parempi kuin Il-2:ssa. Neuvostoliiton liittolaisvaltiot käyttivät tyyppiä pitkään, jopa 60-luvulle saakka ja Kiinassa vieläkin pidempään. Konetta valmistettiin yhteensä 4&nbsp;966 kappaletta, joista monet jo toisen maailmansodan kuluessa. 

Koneen ensilento tapahtui ja sarjatuotanto alkoi vuonna 1944. Koneen kehittämispäätös oli tehty jo 1942 – siis varsin pian Il-2:n tuotannon aloittamisen jälkeen.  

Il-10:n aseistus saattoi käsittää joko neljä 23&nbsp;mm tai kaksi 37&nbsp;mm tykkiä siivissä ja kaksi 7,62&nbsp;mm konekiväärejä. Taka-ampumossa oli joko 12,7&nbsp;mm konekivääri tai 20&nbsp;mm tykki. Pommeja tyyppi saattoi kuljettaa 600 kiloa. Rakettien käyttö siipiripustimista laukaistuna oli sekin mahdollista, kuten Il-2:lla.

Tšekkoslovakialainen lentokonevalmistaja Avia valmisti tyyppiä mallinimellä *B-33*. Se kärsi ilmeisesti laatuongelmista, ainakin vientiin tarkoitettujen koneiden suhteen. Joitain näistä ei hyväksytty operatiiviseen käyttöön.

Iljušin Il-10:n Nato-raportointinimi oli *Beast* (suom. *Peto*). B-alkukirjain (bomber) viittasi ilmeisesti pommittajakonetyyppiin, ei maataistelukoneeseen ().

## Tekniset tiedot

## Lähteet

### Viitteet

## Aiheesta muualla

*http://www.airpages.ru/eng/ru/il10.shtml 
*http://www.militaryfactory.com/aircraft/detail.asp?aircraft_id=547
Hősök teren metroasema

**Hősök tere** on Budapestin metron linjan 1 asema Pestin puolella Unkarin pääkaupungissa Budapestissa. Se sijaitsee Sankarien aukiolla Budapestin Kaupunginpuiston läheisyydessä. Asema on maanalainen ja se on avattu vuonna 1896. Aiemmin asema on tunnettu myös nimellä Aréna út.

## Lähteet
Kodály köröndin metroasema

**Kodály körönd** on vuonna 1896 avattu Budapestin metron linjan 1 asema Pestin puolella Unkarin pääkaupungissa Budapestissa. Maanalainen asema sijaitsee Zoltán Kodályn mukaan nimetyn Kodály körönd -aukion alla.

## Lähteet
Bajcsy-Zsilinszky útin metroasema

**Bajcsy-Zsilinszky út** on Budapestin metron linjan 1 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1896. Asema on nimetty unkarilaispoliitikko Endre Bajcsy-Zsilinszkyn mukaan. Aiemmin asema on tunnettu myös nimellä Váczy körút.

## Lähteet
Deák Ferenc térin metroasema

**Deák Ferenc tér** on Budapestin metron linjojen 1, 2 ja 3 asema Pestin puolella Unkarin pääkaupungissa Budapestissa. Se oli ennen linjan 4 avaamista metrojärjestelmän ainoa asema, jossa metrolinjojen välillä on vaihtoyhteys. Asema on maanalainen ja se sijaitsee Deák Ferenc tér -aukion alla kaupungin keskustassa. Linjan 1 asema on otettu käyttöön vuonna 1896, linjan 2 vuonna 1970 ja linjan 3 vuonna 1976.

## Lähteet
Vörösmarty térin metroasema

**Vörösmarty tér** on Budapestin metron linjan 1 eteläinen pääteasema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1896. Vörösmarty térin asema ja samanniminen aukio, jonka alla asema sijaitsee, on nimetty runoilija Mihály Vörösmartyn mukaan.

## Lähteet